CELEX: 32002D0812
Language: ro
Date: 2002-10-03 00:00:00
Title: Decizia Consiliului din 3 octombrie 2002 de stabilire, în temeiul Directivei 2001/18/CE a Parlamentului European și a Consiliului, a formularului de sinteză a notificării privind introducerea pe piață a organismelor modificate genetic ca atare sau în produse

15/Volumul 09
            
            
               RO
            
            
               Jurnalul Ofícial al Uniunii Europene
            
            
               26
            
         32002D0812
   
               L 280/37
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 3 octombrie 2002
   de stabilire, în temeiul Directivei 2001/18/CE a Parlamentului European și a Consiliului, a formularului de sinteză a notificării privind introducerea pe piață a organismelor modificate genetic ca atare sau în produse
   (2002/812/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE (1) Consiliului, în special articolul 13 alineatul (2) litera (h),
   având în vedere propunerea Comisiei,
   întrucât:
   
               (1)
            
            
               în conformitate cu partea C din Directiva 2001/18/CE, trebuie adresată, autorității naționale competente, o notificare prealabilă cu privire la intenția de a introduce pe piață un organism modificat genetic (denumit în continuare OMG) sau o combinație de astfel de organisme.
            
         
               (2)
            
            
               notificarea în cauză cuprinde, inter alia, o sinteză a dosarului în cauză pe care autoritatea competentă trebuie să îl trimită autorităților competente din celelalte state membre și Comisiei și pe care Comisia trebuie să îl pună la dispoziția publicului. Sinteza în cauză trebuie elaborată în conformitate cu un formular special.
            
         
               (3)
            
            
               Formularul trebuie să răspundă necesității de a permite un schimb cât mai complet de informații relevante, prezentate într-un format standard și ușor de înțeles, fără să aducă atingere faptului că informațiile astfel prezentate nu pot fi utilizate ca bază pentru o evaluare a riscului ecologic.
            
         
               (4)
            
            
               Comitetul instituit în temeiul articolului 30 alineatul (2) din Directiva 2001/18/CE a fost consultat la 12 iunie 2002 și nu a emis un aviz cu privire la propunerea de decizie a Comisiei,
            
         ADOPTĂ PREZENTA DECIZIE:
   Articolul 1
   Pentru a elabora sinteza dosarului care trebuie depus pe lângă autoritatea națională competentă în temeiul articolului 13 alineatul (2) litera (h) din Directiva 2001/18/CE, notificatorul utilizează formularul de sinteză a notificării prevăzut în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Luxemburg, 3 octombrie 2002.
      
         
            Pentru Consiliu
         
         
            Președintele
         
         F. HANSEN
         
      
   
   
      (1)  JO L 106, 17.4.2001, p. 1.
   ANEXĂ
   FORMULAR DE SINTEZĂ A NOTIFICĂRII PRIVIND INTRODUCEREA PE PIAȚĂ A UNUI OMG SAU A UNEI COMBINAȚII DE OMG-URI CA ATARE SAU ÎN PRODUSE
   INTRODUCERE
   Formularul următor trebuie utilizat pentru elaborarea sintezei dosarului care trebuie să însoțească notificarea adresată autorității naționale competente privind introducerea pe piață a unui OMG sau a unei combinații de OMG-uri ca atare sau în produse.
   Atunci când se completează, prezentul document constituie o sinteză a informațiilor precizate în rubricile corespunzătoare ale dosarului complet. Prin urmare, se admite că evaluarea riscului necesară în conformitate cu Directiva 2001/18/CE nu poate fi efectuată doar în baza acestui document.
   Spațiul prevăzut după fiecare întrebare nu este relevant pentru gradul de detaliu al informațiilor solicitate în sensul formularului de sinteză a notificării.
   Formularul de sinteză a notificării este format din partea 1 și partea 2.
   Partea 1 se aplică produselor compuse din organisme modificate genetic sau care conțin astfel de organisme, altele decât plantele superioare și cuprinde următoarele secțiuni:
   A Informații generale
   B Natura OMG-urilor conținute în produs
   C Comportamentul estimat al produsului
   D Informații privind diseminările anterioare
   E Informații privind planul de monitorizare
   Partea 2 se aplică produselor compuse din plante superioare modificate genetic sau care conțin astfel de plante. Termenul de „plante superioare” înseamnă plante care aparțin grupului taxonomic Gymnospermae și Angiospermae. Partea 2 cuprinde următoarele secțiuni:
   A Informații generale
   B Natura plantei superioare modificate genetic conținute în produs
   C Informații privind diseminările anterioare
   D Informații privind planul de monitorizare
   PARTEA 1
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   
      
   PARTEA 2